CELEX: 62015TN0588
Language: bg
Date: 2015-10-09 00:00:00
Title: Дело T-588/15: Жалба, подадена на 9 октомври 2015 г. — GABO:mi/Комисия

25.1.2016   
            
            
               BG
            
            
               Официален вестник на Европейския съюз
            
            
               C 27/60
            
         Жалба, подадена на 9 октомври 2015 г. — GABO:mi/Комисия
   (Дело T-588/15)
   (2016/C 027/77)
   Език на производството: английски
   
      Страни
   
   
      Жалбоподател: GABO:mi Gesellschaft für Ablauforganisation:milliarium mbH & Co. KG (Мюнхен, Германия) (представители: M. Ahlhaus и C. Mayer, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви обжалваните решения за недействителни, и
            
         
               —
            
            
               да осъди ответника да заплати всички съдебни разноски, включително тези на жалбоподателя.
            
         
      Основания и основни доводи
   
   Жалбоподателят обжалва решенията на Комисията, съдържащи се в електронното съобщение от 29 юли 2015 г. и в писмата от 19 август 2015 г. (Референтен № Ares(2015)3466903) и от 28 август 2015 г. (Референтен № Ares(2015)3557576), да спре всички плащания за жалбоподателя, свързани с безвъзмездното финансиране по Седма рамкова програма (7РП), управлявано от дирекция E на ответника, тоест Споразумението за отпускане на безвъзмездна финансова помощ по 7РП № 602299 във връзка с проект EU-CERT-ICD и Споразумението за отпускане на безвъзмездна финансова помощ по 7РП № 260777 във връзка с проект HIP-Trial, и от дирекция F, тоест Споразумението за отпускане на безвъзмездна финансова помощ по 7РП № 312117 във връзка с проект BIOFECTOR.
   В подкрепа на жалбата си жалбоподателят изтъква пет основания.
   
               1.
            
            
               Първото основание е изведено от твърдението, че обжалваните решения не попадат в обхвата на член II.5, параграф 3, буква г) от Приложение II към Споразумението за отпускане на безвъзмездна финансова помощ по 7РП.
            
         
               2.
            
            
               Второто основание е изведено от твърдението, че обжалваните решения не отговарят на формалните изисквания и процесуалните правила и са опорочени от нарушение на принципите на добро управление.
            
         
               3.
            
            
               Третото основание е изведено от твърдението, че действителното намерение на ответника е да изиска незаконосъобразно прихващане, а не да наложи предпазни мерки.
            
         
               4.
            
            
               Четвъртото основание е изведено от твърдението, че обжалваните решения се основават на незаконосъобразни решения на ответника при упражняване на оперативната му самостоятелност.
            
         
               5.
            
            
               Петото основание е изведено от твърдението, че обжалваните решения са опорочени от нарушения на принципа на пропорционалност.